**Návrh**

**Dodatku č.1**

k

Všeobecne záväznému nariadeniu mesta Námestova č. 2/2017, ktorým sa určujú Zásady hospodárenia a nakladania s majetkom mesta Námestovo

**Článok I.**

**Predmet dodatku**

1. Predmetom tohto dodatku je zmena článku 7 ods. 8 písm. e) všeobecne záväzného nariadenia mesta Námestovo č. 2/2017 ktorým sa určujú Zásady hospodárenia a nakladania s majetkom mesta Námestovo ( ďalej len ako „VZN č. 2/2017“) na nasledovné znenie:

***Čl. 7.***

***Podmienky prevodu vlastníctva majetku mesta***

*8. Ustanovenia uvedené v odsekoch 1 až 5 sa nepoužijú pri prevode majetku mesta:*

 *e) pri prevodoch majetku mesta z dôvodu hodného osobitného zreteľa o ktorých mestské zastupiteľstvo rozhodne trojpätinovou väčšinou prítomných poslancov, pričom osobitný zreteľ musí byť zdôvodnený a mesto je povinné zámer takéhoto prevodu zverejniť na úradnej tabuli mesta a na svojej internetovej stránke, pričom tento zámer musí byť zverejnený po dobu najmenej 15 dní pred schválením prevodu v mestskom zastupiteľstve. Postup pri prevode vlastníctva nehnuteľného majetku a nájme nehnuteľného majetku Mesta Námestovo podľa § 9a ods. 8 písm. e.) a § 9a ods. 9 písm. c.) zákona č. 138/1991 Zb. o majetku obcí v znení neskorších predpisov je špecifikovaný v prílohe č. 2 týchto zásad, ktorá tvorí neoddeliteľnú súčasť tohto dodatku.*

1. Predmetom tohto dodatku je zmena článku 8 ods. 6 písm. a) VZN č. 2/2017 na nasledovné znenie:

***Čl. 8.***

***Dočasné užívanie majetku – nájom, výpožička***

*6. Mesto a správca môžu prenechať svoj majetok, ktorý dočasne nepotrebuje na plnenie*

 *svojich úloh, na základe písomnej zmluvy aj do výpožičky na základe týchto podmienok :*

 *a) maximálna doba výpožičky 10 rokov,*

1. Predmetom tohto dodatku je zmena článku 9 ods. 1 písm. b) a c) a v ods. 2 doplnenie písm. d) VZN č. 2/2017 na nasledovné znenie:

***Čl. 9***

***Nájomné za prenájom niektorého mestského majetku***

*1. Pre nájom priestorov mestského úradu platia nasledovné minimálne ceny za prenájom priestorov na určené užívanie:*

 *b) veľká zasadačka mestského úradu na vykonanie obradu delegovaného sobáša:*

 *300,- eur /za obrad.*

 *c) obradná miestnosť mestského úradu na vykonanie obradu delegovaného sobáša:*

 *250,- eur/ za obrad.*

*2. Pre dočasný nájom pozemkov vo vlastníctve mesta, ak sa nedá prednostne použiť miestna daň platia nasledovné minimálne ceny nájmu pozemkov za rok:*

*d) nemobilné, stabilné celoročne umiestnené terasy pred zriadenou prevádzkou na verejnom priestranstve v čase od 01.01 do 31.12. kalendárneho roku, definované v Zásadách o podmienkach zriaďovania a prevádzkovania terás na území mesta Námestovo. Výška nájmu – 35 eur/m².*

1. Predmetom tohto dodatku je zmena článku 10 všeobecne záväzného nariadenia mesta Námestovo č. 2/2017 na nasledovné znenie:

***Čl. 10***

***Parkovanie motorových vozidiel***

*1. Na celom území mesta je možnosť platiť za parkovanie prostredníctvom služby SMS-správy. Na vybraných miestach pre parkovanie sa nachádzajú aj parkovacie automaty, kde je možnosť zakúpiť parkovací lístok za parkovanie. Tento parkovací lístok musí byť pre účely kontroly umiestnený v motorovom vozidle ( v ďalšom texte ako „MV“ ) na viditeľnom mieste za predným sklom vozidla a všetky údaje na ňom musia byť zvonku vozidla čitateľné.*

*2 Parkovacia karta a prenosná parkovacia karta (v zmysle ods. 6 písm. e) a f), je určená na opakované parkovanie na vyhradených platených parkoviskách a nahrádza používanie jednorazového lístka. Parkovacia karta neoprávňuje zastaviť alebo stáť na plochách, kde to je zákonom zakázané ( najmä prechody, parkovacie miesta pre invalidov, vyhradené parkovacie miesta a iné)* *a vyhradených parkovacích miestach, na ktoré sa parkovacia karta nevzťahuje, čo je uvedené na dodatkovej tabuľke príslušného dopravného značenia. Parkovacia karta musí byť umiestnená na viditeľnom mieste za predným sklom vozidla a všetky údaje na nej musia byť zvonku vozidla čitateľné. Parkovacia karta je platná na dobu jedného roka, ktorý je na nej vyznačený a to vždy od 01.01 do 31.12 príslušného roka.*

*3****.*** *Pre parkovanie MV mesto určuje úseky miestnych komunikácií a verejného priestranstva, ktoré sú označené dopravnými značkami. Ide o tieto úseky miestnych komunikácií :*

*a/ - ulica Štefánikova, od križovatky pri Magure po križovatku nad Domom kultúry,*

*b/ - parkovisko za OD Janckulík, vedľa Domu kultúry a pred OD Klinec,*

*c/ - parkovisko na Nábreží pri amfiteátri,*

*d/ - parkovisko - Námestie Antona Bernoláka,*

*e/ - parkovisko časť Námestia Antona Bernoláka -začiatok úseku: križovatka Bernolákova ulica*

 *a Námestie Antona Bernoláka –koniec úseku: križovatka Námestie Antona Bernoláka*

 *a Hattalova ulica*

*f/ - parkovisko časť Námestia Antona Bernoláka - začiatok úseku: križovatka Hattalova ulica*

 *a Námestie Antona Bernoláka – koniec úseku križovatka Námestie Antona Bernoláka*

 *a Bernolákova ulica*

*g/ - parkovisko medzi štátnou cestou I/78 a oporným múrom pod kostolom,*

*h/ - parkovisko medzi štátnou cestou I/78 a Marínou a budovou SSE,*

*i/ - parkovisko medzi štátnou cestou I/78 a budovou ČSOB v smere na Oravskú Jasenicu*

*j/ - Hviezdoslavova ulica pri mestskom cintoríne,*

*k/ - parkovisko medzi štátnou cestou I/78 a mliečnym automatom,*

*l/ - parkovisko na ulici Miestneho priemyslu ( časť parcely C-KN č. 951/1 )*

*4. Všetky parkoviska uvedené v ods. 3 okrem parkoviska uvedeného v ods. 3 písm. i) sú v meste Námestovo spoplatnené.*

*5. Na nižšie uvedených parkoviskách nie je možné využiť na parkovanie parkovaciu kartu v zmysle odseku 2., ale je potrebné uhradiť parkovné na základe parkovacieho lístku alebo prostredníctvom služby SMS- správy. Jedná sa o nasledovné parkoviská: podľa odseku 3e ; 3f ; 3h ; 3j ; 3l.*

*5a. Parkovanie pre osobné motorové vozidlá platí od 1.1 do 31.12 v dňoch pondelok až piatok v časovom intervale od 08.00 hod. do 18.00 hod., v sobotu od 08,00 hod. do 12,00 hod.. Pre ostatné vozidlá, návesy, prívesy, autobusy platí povinnosť platenia parkovného nepretržite počas všetkých dní v roku.*

*5b. Osobitný režim je stanovený pre parkovisko na Nábreží pri amfiteátri, kde parkovanie pre všetky motorové vozidlá platí nepretržite počas všetkých dní v roku.*

*6. Výška úhrady za parkovanie:*

*a) pre osobné MV - za prvú hodinu a za každú ďalšiu i začatú hodinu - 0,50 €/1 miesto pre osobné MV,*

*b) iba na parkovisku na Nábreží pri amfiteátri– pre osobné MV – celodenné parkovanie - 2,00 €/1 miesto pre osobné MV,*

*c) pre nákladné motorové vozidlá do 3,5 t. - za prvú hodinu a za každú i začatú hodinu -– 0,50 €/1 vyhradené miesto,*

*d) pre autobusy - za prvú hodinu a za každú ďalšiu i začatú hodinu - 0,50 €/1 miesto pre osobné MV,*

*e) ročný paušál - osobné MV ( parkovacia karta na evidenčné číslo MV) - 100,00 €/pre 1 osobné MV,*

*f) ročný paušál – osobné MV (prenosná parkovacia karta bez uvedenia evidenčného čísla) - 150,00 €/pre 1 osobné MV.*

*7. Od platenia úhrady parkovného je oslobodené parkovanie MV opatrených parkovacím preukazom, ktoré prepravujú osobu s ťažkým zdravotným postihnutím, alebo ťažko pohybovo postihnutú osobu odkázanú na individuálnu prepravou.*

1. Predmetom tohto dodatku je zmena článku 11 ods. 1 písm. a) a b) všeobecne záväzného nariadenia mesta Námestovo č. 2/2017 na nasledovné znenie:

***Čl. 11***

***Zníženie úhrady za parkovanie***

*1. Z ročného paušálu uvedeného v čl. 10 ods. 6 písm. e) a f) sa znižuje úhrada za parkovanie takto:*

*a) pre občana mesta Námestovo s trvalým a prechodným pobytom vo výške 8/10- ín, pod podmienkou, že je tento občan zapísaný ako vlastník daného motorového vozidla, na dôkaz čoho predloží „veľký technický preukaz“,*

*b) pre občana mesta Námestovo s trvalým alebo prechodným pobytom nad 70 rokov veku vo výške 9/10- ín pod podmienkou, že je tento občan zapísaný ako vlastník daného motorového vozidla, na dôkaz čoho predloží „veľký technický preukaz“.*

**Článok II.**

**Záverečné ustanovenia**

1. Dodatok č. 1 k VZN č. 2/2017 bol schválený Mestským zastupiteľstvom v Námestove uznesením č. ............... dňa ......................
2. Dodatok č. 1 k VZN č. 2/2017 nadobúda účinnosť odo dňa 01.01.2021.

 **Milan Hubík**

 **primátor**

Tento Dodatok č. 1 k všeobecne záväznému nariadeniu mesta Námestovo 2/2017, ktorým sa určujú Zásady hospodárenia a nakladania s majetkom mesta Námestovo:

1. bol vyvesený na úradnej tabuli Mestského úradu Námestovo pred zasadnutím Mestského zastupiteľstva dňa ...................
2. bol schválený uznesením Mestského zastupiteľstva mesta Námestovo č............... zo dňa ..............................
3. bol zvesený z úradnej tabule po schválení Mestským zastupiteľstvom dňa..................
4. bolvyhlásený dňa .................... jeho vyvesením na úradnej tabuli mesta Námestovo,
5. nadobúda účinnosť dňa 01.01.2021